Der har været tradition for at personer i tronfølgen mistede deres plads hvis de giftede sig ikke-fyrsteligt. Dette var især almindelig praksis under regenterne [[Christian 10.|Christian X]] og [[Frederik 9.|Frederik IX]]. For eksempel udtrådte [[Christian af Rosenborg]], søn af [[Arveprins Knud]], af tronfølgen i 1971 da han giftede sig med [[Anne Dorte af Rosenborg|Anne Dorte Maltoft-Nielsen]]. Ved en sådan udtræden mistede også deres børn deres plads i tronfølgen. Dette har kun været en tradition, og har ikke været nedskrevet i nogen lov; monarken har sammen med regeringen kunnet beslutte hvem som var i tronfølgen. Denne praksis har ændret sig efter tronskiftet i 1972, hvor man har set, at såvel Prins Joakim som Kronprins Frederik har giftet sig ikke-fyrsteligt, uden at der var på tale, at de skulle miste deres plads i arvefølgen.<ref>{{cite web|url=https://nyheder.tv2.dk/2018-06-20-efter-prinsesse-elisabeths-doed-er-den-danske-tronfoelge-paa-11-personer|title=Efter prinsesse Elisabeths død er den danske tronfølge på 11 personer|publisher=TV2|access-date=19. januar 2020|archive-date=19. september 2019|archive-url=https://web.archive.org/web/20190919115854/https://nyheder.tv2.dk/2018-06-20-efter-prinsesse-elisabeths-doed-er-den-danske-tronfoelge-paa-11-personer|url-status=ok}}</ref>
Historie